10/08/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Resolución

Primeiro.0 23 de outubro de 1997, a Dirección Xeral de Industria autorizou a instalación dunha planta de coxeración de enerxía eléctrica de 1.625 kVA, á empresa Top Wash, S. L., no concello de Arteixo (A Coruña), e incluíuna no réxime especial creado polo Real decreto 2366/1994, do 9 de decembro, sobre produción de enerxía eléctrica por instalacións hidráulicas, de coxeración e outras abastecidas por recursos ou fontes de enerxía renovables, dentro do grupo d) do artigo 2 do devandito Real Decreto. Segundo.0 10 de setembro de 1998, a Dirección Xeral de Industria autorizou a ampliación da devandita planta de coxeración, e aprobou o seu proxecto de execución, que incluía un grupo motor-xerador de 1.234 kVA, alimentado por gasóleo e outro grupo motor-xerador de 1.100 kVA, alimentado por gas natural. Terceiro.0 22 de decembro de 2008 a sociedade Top Wash, S. L. solicitou a autorización administrativa e recoñecemento da condición de instalación acollida ao réxime especial de produción de enerxía eléctrica da modificación da devandita planta de coxeración. Cuarto. Por acordo do 19 de xaneiro de 2009, da Delegación Provincial da Coruña da Consellería de Innovación e Industria, someteuse a información pública a petición de autorización da instalación eléctrica mencionada, e publicouse o 14 de febreiro de 2009 no BOP n° 37 e o 8 de abril de 2009 no DOG n° 68, non constando nesta dirección xeral que, durante o período de información pública, se presentase alegación algunha. As características do anteproxecto que se someteu a información pública son as seguintes: Solicitante: Top Wash, S. L Domicilio social: avda. da Prensa, 86, Polígono Industrial de Sabón, 15142 Arteixo Denominación: Modificación da instalación de coxeración Situación: avda. da Prensa, 86, Polígono Industrial de Sabón, 15142 Arteixo (A Coruña) Características técnicas: _Substitución da coxeración actual (expediente 97/265) por un grupo motor-alternador de 495 kW, e alimentado a gas natural, e modificación das correspondentes instalacións auxiliares. _Modificación do aparello eléctrico de mando, protección, sinalización e medida. Quinto.0 19 de malo de 2009, o Departamento Territorial da Coruña da Consellería de Economía e Industria emitiu informe favorable relativo á tramitación da modificación da planta de coxeración que nos ocupa, Sexto. Con data 15 de xaneiro de 2009 Top Wash, S. L. achegou información adicional, completando así a documentación necesaria para o fin pretendido. Sétimo.0 7 de xullo de 2009 o Servizo de Infraestruturas Enerxéticas, informou favorablemente o recoñecemento da condición de instalación produtora de enerxía eléctrica incluída no réxime especial regulamentado polo Real decreto 661/2007, de 25 de maio, polo que se regula a actividade de produción de enerxía eléctrica en réxime especial. Primeiro. A Dirección Xeral de Industria, Enerxía e Minas é competente para resolver este expediente con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, e en virtude do artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a coordinación, planificación, execución, seguimento e control das competencias e funcións da consellería en materia de industria, seguridade industrial, solo industrial, metroloxía, metais preciosos, enerxía e minas. Segundo.0 artigo 28 da Lei 54/1997, de 27 de novembro, do Sector Eléctrico, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Terceiro. O artigo 4.1 do Decreto 661/2007, do 25 de maio, polo que se regula a actividade de produción de enerxía eléctrica en réxime especial, establece que o recoñecemento da condición de instalación de produción acollida ao réxime especial de produción de enerxía eléctrica corresponde aos órganos das comunidades autónomas. Cuarto. Na tramitación tivéronse en conta as normas de procedemento contidas no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co exposto Primeiro. Autorizar administrativamente a modificación da planta de coxeración referida no antecedente de feito cuarto, titularidade de Top Wash, S. L., de 495 kWe e situada na Avenida da Prensa no 86, Polígono de Sabón, concello de Arteixo (A Coruña), segundo o anteproxecto redactado polo enxeñeiro industrial Alejandro Allegue Alvedro, e visado polo Ilustre Colexio Oficial de Enxeñeiros Industriais de Galicia o 17 de decembro de 2008, co nº C0084674, titulado “Modificación de instalación de cogeneración Top Wash, S. L.” Segundo. Recoñecer á modificación da planta de coxeración que por esta resolución se autoriza a condición de instalación acollida ao réxime especial de produción de enerxía eléctrica regulado polo Real Decreto 661/2007, de 25 de maio, incluíndoa no subgrupo a.1.1. A presente autorización axustarase ao cumprimento das seguintes condicións: Primeira. Top Wash, S. L. achegará ante o Departamento Territorial da Consellaría de Economía e Industria da Coruña, no prazo de seis meses contado a partir da data de publicación no DOG da presente resolución, o proxecto de execución da modificación da planta de coxeración autorizada. Segunda. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Terceira. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das instalacións autorizadas. Cuarta. Como requisito necesario para a aplicación do réxime especial á devandita instalación, o titular e/ou explotador deberá inscribila no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellaría de Industria e Comercio do 5 de xullo de 1995 (DOG do 14 de xullo), para o cal acreditará o cumprimento das condicións previstas no artigo 12 do Real Decreto 661/2007, do 25 de maio, e presentará a documentación que figure nas instrucións que dite esta dirección xeral en desenvolvemento da citada Orde. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Innovación e Industria no prazo dun mes contado a partir do día seguinte ao da notificación desta resolución, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 8 de xullo de 2009 O director xeral de Industria, Enerxía e Minas Ángel Bernardo Tahoces